FI Euroopan unionin virallinen lehti C 319/7

EFTAN VALVONTAVIRANOMAISEN PÄÄTÖS,

tehty 25 päivänä helmikuuta 2004,

kansainvälisistä kauppayhtiöistä

(ISLANTI)

(2004/C 319/06)

EFTAN VALVONTAVIRANOMAINEN, joka

ottaa huomioon Euroopan talousalueesta tehdyn sopimuksen (1) ja erityisesti sen 61, 62 ja 63 artiklan sekä pöytäkirjan 26,

ottaa huomioon EFTA-valtioiden sopimuksen valvontaviranomaisen ja tuomioistuimen perustamisesta (2) ja erityisesti sen 24 artiklan ja sen pöytäkirjassa 3 (3) olevan I osan 1 artiklan,

ottaa huomioon valtiontukea koskevat menettelysäännöt ja aineelliset säännöt (4) ja erityisesti niiden 17B luvun (5),

ottaa huomioon valvontaviranomaisen päätöksen aloittaa muodollinen tutkintamenettely (6),

SEKÄ KATSOO SEURAAVAA:

I ASIASELOSTUS

1. Menettely

2. Toimenpiteiden kuvaus: Islannissa kansainvälisiin kauppayhtiöihin sovellettava verolainsäädäntö

Laissa N:o 31/1999 on seuraavia rajoituksia toiminnoille, joita kansainvälinen kauppayhtiö voi harjoittaa:

— se voi käydä kauppaa omissa nimissään ulkomaisten yksikköjen kanssa Islannin ulkopuolella tai toimia välittäjänä tällaisessa kaupankäynnissä, kun tavarat eivät kuulu ETA-sopimuksen soveltamisalaan eivätkä ole peräisin Islannista;

— se voi toimia välittäjänä ulkomaisten yksikköjen välisessä palvelujen kaupassa Islannin lainkäyttöalueen ulkopuolella;

— se voi toimia holding-yhtiönä, joka omistaa Islannin ulkopuolella virallisesti rekisteröityjä ulkomaisia yrityksiä ja aineettomia oikeuksia, kuten tavaramerkkejä, patentteja, mallioikeuksia ja julkaisuoikeuksia, ja sijoittaa niihin;

— se voi omistaa tai hallita ja rekisteröidä ilma-aluksia ja muita aluksia kuin kalastusaluksia Islannissa edellyttäen, että kyseisiä aluksia käytetään ainoastaan niissä toiminnoissa, joita kansainväliset kauppayhtiöt voivat harjoittaa;

— se voi omistaa tai hallita ja rekisteröidä ilma-aluksia tai muita aluksia kuin kalastusaluksia Islannissa, ja vuokrata tai jälleenvuokrata niitä ulkomaisille yksiköille Islannin lainkäyttöalueen ulkopuolisia kuljetuksia varten;

— se ei voi käydä tavaroita koskevaa kauppaa omissa nimissään Islannissa tai Islannin ulkopuolella olevien osapuolten kanssa eikä toimia välittäjänä tällaisessa kaupassa eikä se saa jalostaa tavaroita Islannissa osittain tai täysin.

3. Islannin hallituksen toimittamat huomautukset

II ARVIOINTI

ETA-sopimuksen 61 artiklan 1 kohdassa määrätään seuraavaa:

”Jollei tässä sopimuksessa toisin määrätä, EY:n jäsenvaltion tai EFTA-valtion myöntämä taikka valtion varoista muodossa tai toisessa myönnetty tuki, joka vääristää tai uhkaa vääristää kilpailua suosimalla jotakin yritystä tai tuotannonalaa, ei sovellu tämän sopimuksen toimintaan, siltä osin kuin se vaikuttaa sopimuspuolten väliseen kauppaan.”

1. Valikoiva etu tiettyjen yritysten hyväksi

2. Valtion varat

3. Kilpailun vääristyminen ja vaikutus kauppaan

4. Uusi tuki

5. Soveltuvuus ETA-sopimuksen toimintaan

6. Jo maksettujen tukien takaisinperintä

7. Päätelmät

ON TEHNYT TÄMÄN PÄÄTÖKSEN:

1. Islannissa kansainvälisten kauppayhtiöiden hyväksi lailla N:o 31/1999 ja 29/1999 sekä niihin liittyvässä lainsäädännössä säädetyt verotoimenpiteet ovat ETA-sopimuksen 61 artiklassa tarkoitettua valtiontukea. Islannissa kansainvälisiin kauppayhtiöihin sovellettava verojärjestelmä ei sovellu ETA-sopimuksen toimintaan.

2. Islannin on lopetettava 1 kohdassa mainittujen verotoimenpiteiden toteuttaminen.

3. Islannin on ryhdyttävä kaikkiin tarpeellisiin toimenpiteisiin periäkseen tuensaajilta takaisin 1 kohdassa mainitun tuen, joka on myönnetty niille sääntöjenvastaisesti, ja vähennettävä viranomaisille jo mahdollisesti suoritetut maksut. Takaisinperintä on suoritettava viipymättä kansallisen oikeuden mukaisten menettelyjen mukaisesti, jos niissä mahdollistetaan päätöksen välitön ja tehokas täytäntöönpano. Takaisinperittävään tukeen sisällytetään korko alkaen siitä, kun tuki asetettiin tuensaajan käyttöön, tuen takaisinperimispäivään asti. Korko lasketaan valvontaviranomaisen määräämän viitekoron perusteella ja siitä on vähennettävä viranomaisten jo perimä korko.

4. Islannin on ilmoitettava valvontaviranomaiselle kahden kuukauden kuluessa tämän päätöksen tiedoksiantamisesta sen noudattamiseksi toteuttamansa toimenpiteet.

5. Tämä päätös on osoitettu Islannille. Jäljennös päätöksestä toimitetaan Islannin hallitukselle tiedoksi kirjeitse.

6. Tämä päätös on todistusvoimainen englannin kielellä.

Tehty Brysselissä 25 päivänä helmikuuta 2004. EFTAn valvontaviranomaisen puolesta Hannes HAFSTEIN Presidentti Einar BULL Kollegion jäsen

(1) Jäljempänä ’ETA-sopimus’.

(2) Jäljempänä ’valvonta- ja tuomioistuinsopimus’.

(3) On huomattava, että valvonta- ja tuomioistuinsopimuksen pöytäkirjaan 3 tehdyt muutokset tulivat voimaan 28 päivänä elokuuta 2003 sen jälkeen, kun EFTAn jäsenvaltiot olivat 10 päivänä joulukuuta 2001 sopineet EFTAn jäsenvaltioiden välisen, valvontaviranomaisen ja tuomioistuimen perustamista koskevan sopimuksen pöytäkirjan 3 muuttamisesta. Muutoksilla sisällytettiin pöytäkirjaan 3 neuvoston asetus (EY) N:o 659/1999, annettu 22 päivänä maaliskuuta 1999, Euroopan yhteisön perustamissopimuksen (entisen) 93 artiklan soveltamista koskevista yksityiskohtaisista säännöistä.

(4) Suuntaviivat ETA-sopimuksen 61 ja 62 artiklan sekä valvonta- ja tuomioistuinsopimuksen pöytäkirjassa 3 olevan 1 artiklan soveltamista ja tulkitsemista varten, EFTAn valvontaviranomaisen päätös, tehty 19 päivänä tammikuuta 1994, EYVL L 231, 3.9.1994, ETA-täydennysosa N:o 32, muutettu viimeksi valvontaviranomaisen päätöksellä N:o 198/03/KOL, tehty 5 päivänä marraskuuta 2003, ei vielä julkaistu.

(5) Valtiontukisääntöjen soveltamista yritysten välittömään verotukseen koskevien suuntaviivojen 17B luku, sellaisena kuin se on valvontaviranomaisen päätöksessä N:o 149/99/KOL, tehty 30 päivänä kesäkuuta 1999, EYVL L 137, 8.6.2000, s. 11, ETA-täydennysosa N:o 26.

(6) EFTAn valvontaviranomaisen päätös 392/01/KOL, tehty 6 päivänä joulukuuta 2001, EYVL C 87, 11.4.2002, s. 10.

(7) Valtiontukisuuntaviivojen 17B.3.1 kohta.

(8) Ks. myös komission päätös, tehty 17 päivänä helmikuuta 2003, toimenpiteestä, jonka Alankomaat on toteuttanut kansainvälisen rahoitustoiminnan tukemiseksi, EUVL L 180, 18.7.2003, s. 52, 82 kohta.

(9) Asia 173/73, Italia v. komissio (Kok. 1974, s. 709).

(10) Ks. tässä yhteydessä julkisasiamies Ruíz-Jarabon ratkaisuehdotus asiassa C-6/97, Italian tasavalta v. komissio (Kok. 1999, s. I-2981, 27 kohta).

(11) Valtiontukisuuntaviivojen 17B.3.2 kohta.

(12) Ks. asia T-55/99, Confederación Española de Transporte de Mercancías (CETM) v. komissio (Kok. 2000, s. II-3207, 53 kohta).

(13) Valtiontukisuuntaviivojen 17B.3. kohta.

(14) Ks. tässä yhteydessä komission päätös, tehty 20 päivänä joulukuuta 2001, valtiontukiohjelmasta, jonka Espanja toteutti vuonna 1993 uusien yritysten hyväksi Biskajassa (Espanjassa), EUVL L 40, 14.2.2003, s. 11, 64 kohta.

(15) Valtiontukisuuntaviivojen 12 luku, joka koskee de minimis -sääntöä. Tämä luku poistettiin 5 päivänä marraskuuta 2003 tehdyllä EFTAn valvontaviranomaisen päätöksellä N:o 198/03/KOL. ETA:n sekakomitean päätöksellä N:o 88/2002, tehty 25 päivänä kesäkuuta 2002, (EYVL L 266, 3.10.2002, s. 56) komission asetus (EY) N:o 69/2001, annettu 12 päivänä tammikuuta 2001, EY:n perustamissopimuksen 87 ja 88 artiklan soveltamisesta vähämerkityksiseen tukeen (EYVL L 10, 13.1.2001, s. 30), sisällytettiin ETA-sopimuksen liitteeseen XV.

(16) Ks. myös asia C-142/87, Belgia v. komissio (”Tubemeuse”), Kok. 1990, s. I-959, 43 kohta, ja yhdistetyt asiat C-278/92, C-279/92 ja C-280/92, Espanja v. komissio (Kok. 1994, s. I-4103, 40—42 kohta).

(17) Asia 730/79, Philip Morris v. komissio (Kok. 1980, s. 2671).